B. Bugár, podpredseda NR SR: (2004-09-21):
vládnom návrhu zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov (tlač 639). Dávam slovo spoločnej spravodajkyni z výboru pre zdravotníctvo poslankyni Márii Majdovej, ktorú tu nevidím. (Šum v sále.) Pani poslankyňa Majdová, mali by ste, mala by ste prísť do Národnej rady a plniť si povinnosti spravodajkyne k tomuto bodu programu. Takže kolegovia z výboru alebo pani kolegyňa, skúste pani poslankyni zavolať. Už je tu. Ďakujem pekne. Takže, pani poslankyňa, zákon, teda tlač 639, nech sa páči, mohli by ste informovať nás o tom, ako prebehla rozprava vo výboroch, aké je stanovisko výborov. Nech sa páči. M. Majdová, poslankyňa: Ďakujem pekne, pán predsedajúci. Ospravedlňujem sa, ešte som doťahovala nejaké veci zo spoločnej správy. Dovoľte, aby som vám podala spoločnú správu výborov o prerokovaní vládneho návrhu zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, tlač 639. Výbor Národnej rady Slovenskej republiky pre zdravotníctvo ako gestorský výbor pri rokovaní o vládnom návrhu zákona o poskytovateľoch zdravotnej starostlivosti a tak ďalej podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov o prerokovaní uvedeného návrhu zákona. Národná rada Slovenskej republiky uznesením č. 972 z 26. mája 2004 po prerokovaní vládneho návrhu zákona o poskytovateľoch v prvom čítaní rozhodla podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku, že prerokuje uvedený materiál v druhom čítaní a podľa § 79 ods. 1 citovaného zákona ho prideľuje na prerokovanie ústavnoprávnemu výboru, Výboru Národnej rady pre financie, rozpočet a menu, Výboru Národnej rady pre hospodárstvo, privatizáciu a podnikanie, Výboru Národnej rady pre verejnú správu, Výboru Národnej rady pre sociálne veci a bývanie, Výboru Národnej rady pre obranu a bezpečnosť, Výboru Národnej rady pre vzdelanie, vedu, šport a mládež, kultúru a médiá a výboru pre zdravotníctvo. Ako gestorský výbor bol určený výbor pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov. Ústavnoprávny výbor prerokoval predmetný vládny návrh zákona. Neprijal platné uznesenie, pretože nezískal podporu potrebnej nadpolovičnej väčšiny prítomných poslancov. Výbor Národnej rady pre financie, rozpočet a menu rovnako neprijal platné uznesenie. Výbor Národnej rady Slovenskej republiky pre sociálne veci a bývanie neprijal platné uznesenie. Výbor pre hospodárstvo, privatizáciu a podnikanie odporučil Národnej rade Slovenskej republiky vládny návrh zákona schváliť so zmenami a doplnkami. Výbor Národnej rady pre verejnú správu prerokoval vládny návrh zákona a odporučil ho Národnej rade schváliť s pozmeňujúcimi a doplňujúcimi návrhmi. Výbor Národnej rady Slovenskej republiky pre obranu a bezpečnosť odporučil Národnej rade po prerokovaní vládny návrh zákona schváliť s pripomienkami. Výbor Národnej rady Slovenskej republiky pre vzdelanie, vedu, šport a mládež, kultúru a médiá predmetný návrh zákona prerokoval a odporučil ho schváliť s pripomienkami. Výbor Národnej rady pre zdravotníctvo prerokoval predmetný návrh zákona a tiež ho odporučil Národnej rade schváliť s pripomienkami. V bode 4 tejto správy sú pozmeňujúce a doplňujúce návrhy, ktoré boli prednesené na výboroch. Máte ich pod bodmi 1 až 246. Gestorský výbor odporúča hlasovať nasledovne: o bodoch 2, 3, 6, 7, 10, 11, 15, 17, 18, 20 až 26, 28, 30, 31, 34, 36, 39, 41, 43, 44, 46 až 53, 55 až 58, 60, 61, 63, 65, 69 až 78, 80, 81, 83, 85 až 88, 95, 98, 100, 102, 103, 105, 106, 109, 111, 112, 114, 115, 120, 121, 124, 125, 131, 135, 136, 138 až 140, 142, 143, 145 až 148, 150, 152 až 154, 157, 158, 160 až 164, 167, 169 až 171, 173 až 182, 184, 186, 188, 189, 191 až 193, 195 až 198, 201 až 204, 206 až 220, 224 až 227, 233 až 235, 237 až 246 hlasovať spoločne s návrhom gestorského výboru schváliť. Rovnako gestorský výbor navrhol hlasovať spoločne o bodoch 1, 4, 5, 8, 9, 12 až 14, 16, 19, 27, 29, 32, 33, 35, 37, 38, 40, 42, 45, 54, 59, 62 a 64, 66 až 68, 79, 82, 84, 89 až 94, 96, 97, 99, 101, 104, 107, 108, 110, 113, 116 až 119, 122, 123, 126 až 130, 132 až 134, 137, 141, 144, 149, 151, 155, 156, 159, 161, 165, 166, 168, 172, 183, 185, 187, 190, 194, 199, 200, 205, 221 až 223, 228 až 232 a 236 s odporúčaním gestorského výboru neschváliť. Ďalej ma výbor poveril ako spoločnú spravodajkyňu predniesť v súlade s § 80 zákona č. 350/1996 Z. z. o rokovacom poriadku, predniesť spoločnú správu výborov na schôdzu Národnej rady Slovenskej republiky. Predmetná spoločná správa výborov bola prijatá na zasadnutí gestorského výboru pre zdravotníctvo uznesením č. 143 z 20. septembra 2004. Pán predsedajúci, skončila som. Otvorte, prosím, rozpravu.